Fayruz Daylamiy. Abu Abdulloh Fayruz Daylamiy (arab. فيروز الديلمي) – Muhammad alayhissalomning fors millatiga mansub sahobiylaridan biri. U Xusrav I tomonidan Yamanga yuborilgan, uni zabt etgan va u yerdan habashlarni quvib chiqargan forslarning avlodidan edi. Asvad Ansiy Yamanda payg‘ambarlik da’vo qilib, Najron va Yamanning ko‘p qismini bosib olishga kirishgan hamda Sano va Yamanga hujum qilgan. Shunda Muhammad alayhissalom uni o‘ldirish uchun Fayruzni yuborganlar. Bunga tayanib, Tabariyning “Tarix” asarida Muhammad alayhissalom: “Uni fazilatli Fayruz ibn Daylamiy o‘ldirdi”, deganlari xabar qilingan. Fayruz Usmon xalifaligi davrida vafot etgan.